[{"text_idx": "#000004", "text": "siga \u2013 igas vanuses siga, keda peetakse aretuse vo\u0303i loomsete saaduste saamise eesma\u0308rgil;"}, {"text_idx": "#000005", "text": "kult \u2013 aretuse eesma\u0308rgil peetav suguku\u0308ps isane siga;"}, {"text_idx": "#000006", "text": "nooremis \u2013 emane paaritusealine siga kuni esmakordse poegimiseni;"}, {"text_idx": "#000007", "text": "emis \u2013 poeginud emane siga;"}, {"text_idx": "#000008", "text": "po\u0303rsas \u2013 siga su\u0308nnist kuni vo\u0303o\u0303rutamiseni;"}, {"text_idx": "#000009", "text": "vo\u0303o\u0303rdepo\u0303rsas \u2013 siga vo\u0303o\u0303rutamisest kuni ku\u0308mne na\u0308dala vanuseni;"}, {"text_idx": "#000010", "text": "nuumsiga \u2013 siga ku\u0308mne na\u0308dala vanusest kuni tapmise vo\u0303i seemendamiseni."}, {"text_idx": "#000011", "text": "Sigadega pidamisega vahetult tegelevatel fu\u0308u\u0308silistel isikutel peavad olema to\u0308o\u0308ks vajalikud teadmised sigade anatoomiast, fu\u0308sioloogiast ja loomaliigile omastest ka\u0308itumisharjumustest ning loomakaitseno\u0303uetest."}, {"text_idx": "#000012", "text": "Kui sigu peetakse ru\u0308hmadena, tuleb a\u0308ra hoida kisklemised, mis ei kuulu sigade normaalse ka\u0308itumise juurde. Kui ma\u0308rgatakse u\u0308lema\u0308a\u0308rast kisklemist sigade vahel, tuleb viivitamata tuvastada selle po\u0303hjus ning kasutusele vo\u0303tta meetmed selle a\u0308rahoidmiseks. Sigadele tuleb anda u\u0308lema\u0308a\u0308rase kisklemise a\u0308rahoidmiseks po\u0303hku vo\u0303i muud sobivat materjali, mis juhib sigade ta\u0308helepanu eemale kisklemiselt. Tuhnimismaterjal ei tohi olla kahjulik sigade tervisele. Sigade pidamisel ru\u0308hmadena tuleb va\u0308ltida erinevate ru\u0308hmade u\u0308hendamist ja uute loomade viimist va\u0308ljakujunenud ru\u0308hma. Kui searu\u0308hmade u\u0308hendamine on siiski vajalik, tuleb seda teha vo\u0303imalikult noores eas sigadega, vo\u0303imalusel enne nende vo\u0303o\u0303rutamist vo\u0303i hiljemalt na\u0308dal aega pa\u0308rast seda. Sigade ru\u0308hmade u\u0308hendamisel on sigadele rahustite manustamine lubatud u\u0308ksnes veterinaararsti ettekirjutusel. Eriti agressiivsed sead ja ru\u0308ndamise ohvriks sattunud sead tuleb ru\u0308hmast eraldada."}, {"text_idx": "#000013", "text": "Sea pidamisega vahetult tegelev isik peab sea tema tervise ja heaolu kontrollimiseks u\u0308le vaatama va\u0308hemalt u\u0308ks kord pa\u0308evas. Iga haigestunud vo\u0303i vigastatud siga peab saama vajalikku ravi. Veterinaarabi saamiseks tuleb loomapidajal viivitamata kutsuda veterinaararst. Vajadusel tuleb haige vo\u0303i vigastatud siga teistest loomadest eraldada, paigutades ta ruumi, kus on kuiv allapanu."}, {"text_idx": "#000014", "text": "Kuldi sulg peab olema paigutatud ja ehitatud nii, et see vo\u0303imaldaks kuldil end vabalt ringi po\u0308o\u0308rata, samuti kuulda, haista ja na\u0308ha teisi sigu. Kuldi sulu suurus peab olema va\u0308hemalt 6 m2. Kui sama sulgu kasutatakse ka paaritamiseks, peab sulu suurus olema va\u0308hemalt 10 m 2. Sulus ei tohi olla liikumist takistavaid objekte."}, {"text_idx": "#000017", "text": "(Alates nelja na\u0308dala mo\u0308o\u0308dumisest seemendamisest kuni arvatavale poegimisele eelneva na\u0308dala alguseni tuleb nooremiseid ja emiseid pidada eraldi ru\u0308hmana. Ru\u0308hmasulus pidamise korral peab sulus iga seemendatud nooremise ja tiine emise kohta olema vastavalt 1,64 m2 ja 2,25 m2 vaba po\u0303randapinda.\nSealjuures peab po\u0303randapinnast va\u0308hemalt 0,95 m 2 nooremise ja 1,3 m2 emise kohta olema tasane pind, mis on maksimaalselt 15% ulatuses varustatud drenaaz\u030ciavadega. Kui nooremiseid ja emiseid peetakse ru\u0308hmana, kuhu kuulub va\u0308hem kui kuus looma, peab ru\u0308hmasulu po\u0303randapind olema 10% vo\u0303rra suurem. Kui nooremiseid ja emiseid peetakse ru\u0308hmades, kuhu kuulub 40 vo\u0303i enam looma, vo\u0303ib lo\u0303ikes 3 nimetatud vaba po\u0303randapind olla 10% vo\u0303rra va\u0308iksem. Emiste ja nooremiste pidamiseks kasutatava ru\u0308hmasulu ku\u0308ljepikkus peab olema va\u0308hemalt 2,8 m. Kui ru\u0308hmas peetakse alla kuue emise, peab sulu ku\u0308ljepikkus olema va\u0308hemalt 2,4 m. Kui loomapidaja peab alla ku\u0308mne nooremise ja emise, vo\u0303ib neid pidada u\u0308ksiksulgudes, kus neil on vo\u0303imalus end takistusteta ringi po\u0308o\u0308rata. Nooremistel ja emistel peab olema pidev juurdepa\u0308a\u0308s tervisele ohutule tuhnimismaterjalile)."}, {"text_idx": "#000018", "text": "Tiinetele nooremistele ja emistele tuleb vajaduse korral teha sise- ja va\u0308lisparasiitide to\u0303rjet. Enne poegimissulgudesse paigutamist tuleb tiined nooremised ja emised puhastada."}, {"text_idx": "#000020", "text": "Po\u0303rsaid ei tohi emisest vo\u0303o\u0303rutada varem kui 28 pa\u0308eva vanuselt. Po\u0303rsaid vo\u0303ib vo\u0303o\u0303rutada kuni seitse pa\u0308eva varem, kui see on vajalik emise vo\u0303i po\u0303rsaste tervise ja heaolu tagamiseks vo\u0303i tootmistehnoloogia eripa\u0308ra to\u0303ttu. Sel juhul tuleb po\u0303rsad viia u\u0308le emise pidamise ruumist eraldatud ruumi, mida po\u0303hjalikult puhastatakse ja desinfitseeritakse enne iga uue po\u0303rsaste ru\u0308hma sissetoomist. Vo\u0303o\u0303rdepo\u0303rsaid peetakse ru\u0308hmadena ja nende pidamisel ja\u0308rgitakse ka\u0308esoleva ma\u0308a\u0308ruse \u00a7 5 no\u0303udeid."}, {"text_idx": "#000021", "text": "Sigade pidamise ruum vo\u0303i ehitis"}, {"text_idx": "#000022", "text": "Sigade pidamise ruum vo\u0303i ehitis peab olema ehitatud nii, et iga siga saab seal takistusteta maha heita, lamada ja u\u0308les to\u0303usta. Sigade pidamise ruumis vo\u0303i ehitises peab sigadel olema vo\u0303imalik na\u0308ha teisi liigikaaslasi. Erandiks on nooremised ja emised na\u0308dal enne poegimist ja poegimise ajal, keda vo\u0303ib pidada nii, et neil ei ole vo\u0303imalik na\u0308ha teisi liigikaaslasi. Sigade magamisala peab olema puhas ja sealt tuleb tagada vedelate va\u0308ljaheidete a\u0308ravool vo\u0303i nende imendumine kohasesse allapanusse. Sigadele peab vo\u0303imaldama vaba juurdepa\u0308a\u0308su magamisalale. Magamisalal peab ko\u0303ikidel sigadel olema vo\u0303imalus samaaegselt lamada. Sigade pidamise ruum vo\u0303i ehitis, vahendid ja seadmed tuleb puhastada ja desinfitseerida vajaduse kohaselt. Samuti tuleb sigade pidamise ruumis vo\u0303i ehitises teha na\u0308riliste to\u0303rjet."}, {"text_idx": "#000023", "text": "Roe, uriin ja so\u0308o\u0308daja\u0308a\u0308nused vo\u0303i mahakukkunud so\u0308o\u0308t tuleb regulaarselt eemaldada, et a\u0308ra hoida haisu tekkimine ja mitte meelitada ligi kahjurputukaid ja \u2013na\u0308rilisi. Sigade pidamise ruumi vo\u0303i ehitist tuleb po\u0303hjalikult puhastada ja vajaduse korral desinfitseerida iga kord pa\u0308rast tu\u0308hjendamist ning enne uute loomade sissetoomist. Sigade pidamise ruumis vo\u0303i ehitises tuleb va\u0308ltida pidevat mu\u0308rataset, mis u\u0308letab 85 dBA. Samuti ei tohi tekitada a\u0308kilist mu\u0308ra. Sigade pidamise ruumis vo\u0303i ehitises peab sigadel olema pidev juurdepa\u0308a\u0308s tervisele ohutule tuhnimismaterjalile, mida on piisavas koguses ja mis sobib sigade uudishimu ja tuhnimisvajaduse rahuldamiseks."}, {"text_idx": "#000024", "text": "Sigade pidamise ruum vo\u0303i ehitis ning vahendid ja seadmed, millega siga kokku puutub, peavad olema kergesti puhastatavast ning desinfitseeritavast materjalist, mis ei ole seale kahjulik. Ko\u0303ik sea tervisele ja heaolule vajalikud automaatsed ja mehhaanilised seadmed tuleb va\u0308hemalt u\u0308ks kord pa\u0308evas u\u0308le kontrollida. Kui avastatakse rike, siis tuleb see viivitamata ko\u0303rvaldada. Kuni rikke ko\u0303rvaldamiseni tuleb vo\u0303tta kasutusele abino\u0303ud sea tervise ja heaolu tagamiseks. Kui kasutatakse sundventilatsiooni, siis peab sellel olema tagavara- ja alarmsu\u0308steem. Alarmsu\u0308steemi tuleb regulaarselt testida. Sigade ajamisel vo\u0303ib elektrilo\u0308o\u0308ke andvat seadet kasutada u\u0308ksnes ta\u0308iskasvanud sigade puhul. Sigade pidamise ruumi vo\u0303i ehitise po\u0303rand peab olema paindumatu ja sile, kuid mitte libe, et va\u0308ltida sigade vigastumist. Tagatud peab olema vedelate va\u0308ljaheidete a\u0308ravool vo\u0303i nende imendumine kohasesse allapanusse."}, {"text_idx": "#000025", "text": "Ja\u0308rgnevad sulgudes ja kaldkirjas toodud no\u0303uded jo\u0303ustuvad 01.01.2013 (Kui sigade pidamisel ru\u0308hmasulus kasutatakse restpo\u0303randat, peab selle avade laius olema: po\u0303rsaste puhul kuni 11 mm, vo\u0303o\u0303rdepo\u0303rsaste puhul kuni 14 mm, nuumsigade puhul kuni 18 mm ning seemendatud nooremiste ja emiste puhul kuni 20 mm. Restpo\u0303randa ribide laius peab olema: po\u0303rsaste ja vo\u0303o\u0303rdepo\u0303rsaste puhul va\u0308hemalt 50 mm ning nuumsigade, seemendatud nooremiste ja emiste puhul va\u0308hemalt 80 mm)."}, {"text_idx": "#000026", "text": "Restpo\u0303randa ehitus peab va\u0308listama sigade jalgade vigastumise ning so\u0303rgade restpo\u0303randasse kinnija\u0308a\u0308mise."}, {"text_idx": "#000027", "text": "Sigade pidamise ruumi vo\u0303i ehitise soojustus, ku\u0308te ja ventilatsioon peavad kindlustama o\u0303huvahetuse, suhtelise o\u0303huniiskuse, tolmusisalduse, temperatuuri ja gaasisisalduse pu\u0308simise tasemel, mis ei kahjusta sigade tervist. Siga ei tohi pidada alaliselt pimedas. Sigade pidamise ruum vo\u0303i ehitis peab olema piisavalt valgustatud kas loomuliku valguse vo\u0303i kunstliku valgustusega. Kunstlik valgustus tugevusega va\u0308hemalt 40 lx peab olema sisse lu\u0308litatud va\u0308hemalt kella 9.00\u201317.00. Lisaks peab olema vo\u0303imalus kasutada o\u0308o\u0308pa\u0308evaringselt lisavalgusallikat, et vajadusel kontrollida sigade tervist."}, {"text_idx": "#000028", "text": "Sulu po\u0303randapinna minimaalne suurus sigade, va\u0308lja arvatud seemendatud nooremised ja tiined emised, pidamisel ru\u0308hmasulus on ja\u0308rgmine:"}, {"text_idx": "#000029", "text": "Sigade pidamine va\u0308liaedikus peab olema loomade tervisele ohutu. Va\u0308liaedikus paiknevad so\u0308o\u0308tmise ja jootmise vahendid ning seadmed tuleb hoida puhtana, va\u0308ltides va\u0308ljaheidete sattumist so\u0308o\u0308da ja joogivee hulka."}, {"text_idx": "#000030", "text": "Va\u0308ljas peetavatele sigadele tuleb tagada vo\u0303imalus varjuda."}, {"text_idx": "#000031", "text": "Sigade so\u0308o\u0308tmine ja jootmine, so\u0308o\u0308tmise ja jootmise vahendid ning seadmed"}, {"text_idx": "#000032", "text": "Ko\u0303ikide sigade jaoks peab olema saadaval nende eale ja kehakaalule kohane ning sigade fu\u0308u\u0308silisi tarbeid rahuldav so\u0308o\u0308t. Sigu tuleb so\u0308o\u0308ta va\u0308hemalt u\u0308ks kord pa\u0308evas. Kui sigu ei so\u0308o\u0308deta vabalt vo\u0303i automaatsel so\u0308o\u0308tmismeetodil, siis peavad ko\u0303ik sead pa\u0308a\u0308sema so\u0308o\u0308ma samaaegselt. U\u0308le kahe na\u0308dala vanused sead peavad saama puhast joogivett vastavalt vajadusele. Ko\u0303rge temperatuuriga keskkonnas oleva vo\u0303i haige sea jaoks peab puhas joogivesi olema kogu aeg saadaval. Mitteimetavatele tiinetele nooremistele ja emistele tuleb na\u0308lja kustutamiseks ja na\u0308rimisvajaduse rahuldamiseks anda piisav kogus mahukat vo\u0303i kiudaineterikast so\u0308o\u0308ta ning energiaso\u0308o\u0308ta."}, {"text_idx": "#000033", "text": "Sigade so\u0308o\u0308tmise ja jootmise vahendid ning seadmed ei tohi po\u0303hjustada sigade vigastumist ja need tuleb paigutada nii, et ko\u0303ikidel loomadel oleks vo\u0303imalik nende juurde pa\u0308a\u0308seda. Sigade so\u0308o\u0308tmise ja jootmise vahendid ning seadmed peavad olema sellised, et sigadele antava so\u0308o\u0308da ja vee saastumise risk on vo\u0303imalikult va\u0308ike. Nooremiste ja emiste ru\u0308hmas pidamise korral tuleb kasutada selliseid so\u0308o\u0308tmise vahendeid ja seadmeid, mille puhul on tagatud, et iga siga saab piisaval hulgal so\u0308o\u0308ta."}, {"text_idx": "#000034", "text": "Sigade suhtes rakendada lubatud veterinaarsete menetluste loetelu, neid la\u0308biviivad isikud ning no\u0303uded menetluste teostamisele ja neid teostavate isikute ettevalmistusele"}, {"text_idx": "#000035", "text": "Sigade suhtes rakendada lubatud veterinaarsed menetlused on:"}, {"text_idx": "#000036", "text": "kuni seitsme pa\u0308eva vanuse po\u0303rsa silmahammaste lo\u0303ikamine;\nsea kastreerimine meetodil, mis ei po\u0303hjusta kudede rebenemist;\nva\u0308liaedikus peetava kuldi ka\u0308rsa ro\u0303ngastamine."}, {"text_idx": "#000037", "text": "Kuni seitsme pa\u0308eva vanuse po\u0303rsa silmahammaste lo\u0303ikamist, kuldi kihvade lu\u0308hendamist ning sabade lo\u0303ikamist on lubatud rakendada u\u0308ksnes teiste sigade tervise ja heaolu huvides, kui neil esineb vigastusi ko\u0303rvadel, sabadel vo\u0303i udaral."}, {"text_idx": "#000039", "text": "Eelloetletud lubatud veterinaarsete menetluste teostamisel tuleb siga kaitsta va\u0308lditavate kannatuste ja haigustesse nakatumise eest. Menetlus tuleb teostada va\u0308himat valu po\u0303hjustaval viisil. Praktilisi oskusi peab isikule o\u0303petama veterinaararsti kontrolli all ja\u0308rgides \u00abLoomakaitseseaduse\u00bb no\u0303udeid."}, {"text_idx": "#000040", "text": "Anino\u0303mme talu, Sae ku\u0308la, Kose vald"}]